《伦何二君访予于双峰山庄用前韵二首 其二》
明代·王渐逵

自垦瑶田栽玉芝，采芝犹及丽春时。天围曲水寒相彻，月印澄潭夜并奇。

笑我归山还草草，爱君耽独胜迟迟。灵踪恨却江门老，误向衡阳动远思。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。